CELEX: 31997R1688
Language: el
Date: 1997-08-29 00:00:00
Title: Κανονισμός (ΕΚ) αριθ. 1688/97 της Επιτροπής της 29ης Αυγούστου 1997 για την ενδέκατη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες

Avis juridique important

|

31997R1688

Κανονισμός (ΕΚ) αριθ. 1688/97 της Επιτροπής της 29ης Αυγούστου 1997 για την ενδέκατη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες  

Επίσημη Εφημερίδα αριθ. L 239 της 30/08/1997 σ. 0001 - 0002

ΚΑΝΟΝΙΣΜΟΣ (ΕΚ) αριθ. 1688/97 ΤΗΣ ΕΠΙΤΡΟΠΗΣ της 29ης Αυγούστου 1997 για την ενδέκατη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω ΧώρεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,Εκτιμώντας:ότι, λόγω της εμφάνισης της κλασικής πανώλης των χοίρων σε ορισμένες περιοχές παραγωγής στις Κάτω Χώρες, θεσπίστηκαν έκτακτα μέτρα στήριξης της αγοράς του χοιρείου κρέατος για το εν λόγω κράτος μέλος με τον κανονισμό (ΕΚ) αριθ. 413/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1600/97 (4) 7ότι το άρθρο 4α του κανονισμού (ΕΚ) αριθ. 413/97 προβλέπει ότι οι επιλέξιμοι θηλυκοί χοίροι πρέπει να γονιμοποιούνται τεχνητά εντός προθεσμίας 4 μηνών μετά την άρση της απαγόρευσης της τεχνητής γονιμοποίησης 7 ότι ο έλεγχος της διάταξης αυτής είναι δυσχερής και κατά συνέπεια είναι σκόπιμο να αντικατασταθεί η διάταξη αυτή από την υποχρέωση να παραμένουν οι θηλυκοί χοίροι στην εκμετάλλευση κατά την περίοδο αυτή 7ότι η εφαρμογή των διατάξεων που προβλέπονται στον κανονισμό (ΕΟΚ) αριθ. 3887/92 της Επιτροπής για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (5), όπως τροποποιήθηκε τελευταία από τον κανονισμό (ΕΚ) αριθ. 2015/95 (6), θα οδηγούσε σε μη αιτιολογημένες πληρωμές σε περίπτωση ανωτέρας βίας και σε μη αιτιολογημένες απώλειες στην περίπτωση της ρήτρας των φυσικών συνθηκών 7 ότι, κατά συνέπεια, δικαιολογείται να περιοριστεί και στις δύο περιπτώσεις, η πληρωμή της ενίσχυσης στην περίοδο κατά την οποία το ζώο διατηρήθηκε στην εκμετάλλευση και επιβάρυνε τον παραγωγό με ορισμένες δαπάνες 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Το άρθρο 4α του κανονισμού (ΕΚ) αριθ. 413/97 τροποποιείται ως ακολούθως:1. Στην παράγραφο 2, η δεύτερη φράση αντικαθίσταται από το ακόλουθο κείμενο:«Χορηγείται για τους επιλέξιμους θηλυκούς χοίρους οι οποίοι παραμένουν στην εκμετάλλευση του αιτούντος καθόλη τη διάρκεια της απαγόρευσης της τεχνητής γονιμοποίησης και κατά τους τέσσερις μήνες μετά την άρση της απαγόρευσης.»2. Στην παράγραφο 3 προστίθεται το ακόλουθο εδάφιο:«Εντούτοις, όσον αφορά την εφαρμογή της ρήτρας ανωτέρας βίας που αναφέρεται στο άρθρο 10 παράγραφος 2 τέταρτο εδάφιο και της ρήτρας των φυσικών συνθηκών που αναφέρεται στο άρθρο 10 παράγραφος 5 του εν λόγω κανονισμού, η ενίσχυση χορηγείται μόνο για την περίοδο κατά την οποία ο επιλέξιμος θηλυκός χοίρος παρέμεινε στην εκμετάλλευση.»Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Αυγούστου 1997.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 282 της 1. 11. 1975, σ. 1.(2) ΕΕ αριθ. L 349 της 31. 12. 1994, σ. 105.(3) ΕΕ αριθ. L 62 της 4. 3. 1997, σ. 26.(4) ΕΕ αριθ. L 216 της 8. 8. 1997, σ. 67.(5) ΕΕ αριθ. L 391 της 31. 12. 1992, σ. 36.(6) ΕΕ αριθ. L 197 της 22. 8. 1995, σ. 2.